CELEX: 32016R0935
Language: sl
Date: 2016-06-08 00:00:00
Title: Izvedbena uredba Komisije (EU) 2016/935 z dne 8. junija 2016 o uvrstitvi določenega blaga v kombinirano nomenklaturo

14.6.2016   
            
            
               SL
            
            
               Uradni list Evropske unije
            
            
               L 155/16
            
         IZVEDBENA UREDBA KOMISIJE (EU) 2016/935
   z dne 8. junija 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. junija 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, ki ga sestavlja film iz metaliziranega polietilentereftalata (PET) in se uporablja kot vir surovin za proizvodnjo aluminijevega pigmenta ter ima naslednje značilnosti:
                  
                              —
                           
                           
                              najmanj osem plasti aluminija čistote 99,8 % ali več,
                           
                        
                              —
                           
                           
                              optična gostota do 3,0 D na plast aluminija,
                           
                        
                              —
                           
                           
                              plasti aluminija so ločene s plastjo akrilatnih polimerov,
                           
                        
                              —
                           
                           
                              debelina vsake plasti aluminija je največ 30 nanometrov (0,03 μm),
                           
                        
                              —
                           
                           
                              plasti aluminija in akrilatnih polimerov so na podlagi iz PET (polietilentereftalata) filma debeline 12 μm.
                           
                        Izdelek je predložen v zvitkih dolžine do 50 000  metrov.
               
               
                  7616 99 90 
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo oznak KN 7616 , 7616 99  in 7616 99 90 .
                  Uvrstitev pod tarifno številko 3212  kot tiskarska folija je izključena, ker izdelek ni sestavljen iz kovinskega prahu, aglomeriranega z lepilom, oziroma iz kovine ali pigmenta, nanesenega na list, ter se ne uporablja za tiskanje. Izdelek zato v skladu z opombo 6 k poglavju 32 ni tiskarska folija.
                  Ker podlaga iz PET filma služi kot strukturna podporna plast za plasti iz aluminija in akrilatnih polimerov, ki se nanesejo na vsako stran navedene podlage iz PET filma, slednja izdelku ne daje njegovega bistvenega značaja. Bistveni značaj mu daje aluminij. Uvrstitev kot folije iz poliestrov ali plastičnih mas pod tarifno številko 3920  ali 3921  je zato izključena.
                  V skladu z opombo 1(d) k poglavju 76 so folije iz tarifne številke 7607  sestavljene iz ene plasti aluminija, ki ima lahko na primer podlago iz plastične mase. Izdelek ima bolj kompleksno strukturo, saj ga sestavlja več plasti aluminija, ločenih s plastmi akrilatnih polimerov, s podlago iz PET filma v središču navedene strukture. Uvrstitev pod tarifno številko 7607  kot aluminijasta folija s podlago iz plastične mase je zato izključena.
                  Izdelek je zato treba uvrstiti pod oznako KN 7616 99 90  kot druge izdelke iz aluminija.